## Työselitysmalli

### Pisaro Wire vedenmittausjärjestelmä

Kiinteistöön rakennetaan M-bus väyläkaapelointi ja luentakeskus suunnitelmien mukaan. Asuntoihin asennetaan huoneistokohtaiset langalliset Pisaro Wire -vesimittarit sekä lämpimälle että kylmälle vedelle. Vesimittarit kytketään M-bus väylään. Vesimittareilta tieto siirtyy väylää pitkin luentakeskukselle, josta tiedot siirtyvät internetin välityksellä Riots Cloud pilvipalveluun.

Järjestelmä koostuu useista komponenteista, joita voivat olla:

* Pisaro Wire vesimittari kylmälle / lämpimälle vedelle
* Pisaro Wire huonenäyttö
* Pisaro Wire luentakeskus (yksi tai useampi)

Jos kohteesssa on useampi luentakeskus, jaetaan väylä ryhmiin, niin että yksi luentakeskus lukee osan asunnoista.

### Vastuualueet

**Tavarantoimittaja ja palveluntarjoaja (Riots Global Oy)**

* Konfiguroi luentakeskuksen kohteeseen valmiiksi
* Yksilöi ja merkitsee mittarit asunnoittain
* Suorittaa järjestelmän käyttöönoton / konfiguroinnin Riots Cloud järjestelmään
* Toimii etätukena LVI- ja sähköurakoitsijalle mittareiden asennukseen, testaukseen ja käyttöönottoon liittyen

**Rakennusurakoitsija**

* Tekee tarvittaessa huoltoluukut vesimittareille

**Sähköurakoitsija**

* Hankkii väyläkaapelin
* Asentaa M-bus kaapeloinnin luentakeskukselta asuntoihin suunnitelmien mukaaan
* Asentaa kytkentärasiat vesimittareiden läheisyyteen M-bus liitosten tekemiseen
* Asentaa pistorasian ja mahdollisen LAN-pistorasian luentakeskukselle
* Asentaa Luentakeskuksen suunnitelmien mukaan
* Kytkee väyläkaapelit luentakeskukseen
* Kytkee vesimittarit sekä muut M-bus-laitteet M-bus väylään
* Testaa väylän toiminnan yhdessä Riots etätuen kanssa.

**LVI-urakoitsija**

* Hankkii järjestelmän komponentit (vesimittarit ja luentakeskuksen)
* Asentaa luentakeskuksen suunnitelmien mukaan
* Asentaa vesimittarit suunnitelmien mukaan
* Testaa että mittarit pyörivät oikeaan suuntaan ja ovat oikealla paikallaan vettä juoksuttamalla
* Täyttää asennus- testaus ja käyttöönottopöytäkirjan, toimittaa sen tilaajalle ja kopion Riots Global Oy:lle.

**Isännöitsijä / Taloyhtiö**

* Tekee Riots Cloud palvelusopimuksen Riots Global Oy:n kanssa.

### Liite huoltokirjaan

Huoneistoihin asennettujen vesimittareiden käyttöikä on n. 12-16 vuotta. Käyttöikään vaikuttaa veden laatu ja käytetyn veden määrä.

Vesimittarilukemat ja muut tiedot vesimittareista ovat luettavissa Riots Cloud- pilvipalvelusta sekä fyysisistä mittareista.